‘मआरिफ़’ की पहली जिल्द के तीन भाग हैं और फ़ुरूज़ान्फ़र ने दूसरी जिल्द की विषय वस्तु को चौथा भाग कहा है और उनका मानना है कि यह भाग ही वास्तव में सबसे अहम भाग है। हेल्मट रिटर का मानना है कि ‘मआरिफ़’ किताब बहा वलद के प्रवचनों का नोट है लेकिन इसके साथ ही इस किताब में बहा वलद के एकान्त के क्षणों व व्यक्तिगत जीवन से संबंधित बातें भी हैं जो प्रवचन का हिस्सा नहीं लगते। इस किताब में ‘तुम’ सर्वनाम का इस्तेमाल है जिसमें इस बात की संभावना कम लगती है कि बहा वलद के शिष्यों ने यह नोट तय्यार किया हो।